INTERNET TARMOG‘IDA O‘ZBEKISTON RESPUBLIKASINING HUKUMAT PORTALIGA AXBOROTLARNI TAQDIM ETISh VA JOYLAShTIRISh TARTIBI TO‘G‘RISIDA

O‘zbekiston Respublikasi Prezidentining “Ishlab chiqarish va ijtimoiy infratuzilmani yanada rivojlantirishga doir qo‘shimcha chora-tadbirlar to‘g‘risida” 2009-yil 20-yanvardagi PQ–1041-son qarorini bajarish yuzasidan, shuningdek Vazirlar Mahkamasining “Internet tarmog‘ida O‘zbekiston Respublikasining Hukumat portalini yanada rivojlantirish chora-tadbirlari to‘g‘risida” 2007-yil 17-dekabrdagi 259-son qaroriga muvofiq hamda Internet tarmog‘ida O‘zbekiston Respublikasining Hukumat portaliga joylashtiriladigan axborotlarning haqqoniyligi, yaxlitligi va o‘z vaqtida taqdim etilishini ta’minlash maqsadida Vazirlar Mahkamasi qaror qiladi:
 1. Quyidagilar:
 Internet tarmog‘ida O‘zbekiston Respublikasining Hukumat portaliga joylashtirish uchun taqdim etiladigan axborotlar ro‘yxati 1-ilovaga muvofiq;
 Internet tarmog‘ida O‘zbekiston Respublikasining Hukumat portaliga joylashtirish uchun davlat va xo‘jalik boshqaruvi, mahalliy davlat hokimiyati organlari tomonidan axborotlarni taqdim etish tartibi to‘g‘risidagi Namunaviy nizom 2-ilovaga muvofiq;
 Internet tarmog‘ida O‘zbekiston Respublikasining Hukumat portaliga joylashtirish uchun Vazirlar Mahkamasi Apparati tarkibiy bo‘linmalari tomonidan axborotlarni taqdim etish tartibi to‘g‘risidagi nizom 3-ilovaga muvofiq tasdiqlansin.
 2. Davlat va xo‘jalik boshqaruvi, mahalliy davlat hokimiyati organlari:
 ushbu qarorga 2-ilovada nazarda tutilgan talablardan kelib chiqqan holda Internet tarmog‘ida O‘zbekiston Respublikasining Hukumat portaliga joylashtirish uchun axborotlarni taqdim etish tartibi to‘g‘risidagi nizomni ikki hafta muddatda tasdiqlasinlar;
 O‘zbekiston Respublikasi Axborot texnologiyalari va kommunikatsiyalarini rivojlantirish vazirligining Davlat axborot tizimlarini tashkil etish va qo‘llab-quvvatlash bo‘yicha yagona integratori huzuridagi Internet tarmog‘ida O‘zbekiston Respublikasining Hukumat portalini axborotlar bilan ta’minlash va rivojlantirish guruhi tomonidan belgilangan muddatlarda va shakllarda axborotlarning taqdim etilishini ta’minlasinlar.
 3. Vazirlar Mahkamasining “Internet tarmog‘ida O‘zbekiston Respublikasining Hukumat portalini yanada rivojlantirish chora-tadbirlari to‘g‘risida” 2007-yil 17-dekabrdagi 259-son qaroriga (O‘zbekiston Respublikasi QT., 2007-y., 12-son, 71-modda) 4-ilovaga muvofiq o‘zgartirishlar kiritilsin.
 4. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari A.N. Aripov zimmasiga yuklansin. 
 Ushbu qarorning bajarilishi to‘g‘risida har chorakda O‘zbekiston Respublikasi Vazirlar Mahkamasi Prezidiumi majlislarida axborot berib borilsin.
 1. Ushbu Nizom Vazirlar Mahkamasining “Internet tarmog‘ida O‘zbekiston Respublikasining Hukumat portalini yanada rivojlantirish chora-tadbirlari to‘g‘risida” 2007-yil 17-dekabrdagi 259-son qaroriga muvofiq Internet tarmog‘ida O‘zbekiston Respublikasining Hukumat portaliga (keyingi o‘rinlarda Portal deb ataladi) joylashtirish uchun davlat va xo‘jalik boshqaruvi, mahalliy davlat hokimiyati organlarining (keyingi o‘rinlarda tashkilotlar deb ataladi) axborot xizmatlari tomonidan axborotlarni taqdim etish tartibini belgilaydi.
 2. O‘zbekiston Respublikasi Vazirlar Mahkamasining “Davlat va xo‘jalik boshqaruvi organlarining jamoatchilik bilan aloqalarini rivojlantirish chora-tadbirlari to‘g‘risida” 2006-yil 22-sentabrdagi 203-son qaroriga muvofiq tashkil etilgan tashkilotlarning axborot xizmatlari ushbu Nizom talablariga rioya etilishini muvofiqlashtiradilar va nazorat qiladilar, ularning natijalari yuzasidan tashkilotlar rahbariyatiga muntazam ravishda axborot taqdim etadilar.
 3. Portalga joylashtirish uchun tashkilotlar tomonidan taqdim etiladigan axborotning mazmuni O‘zbekiston Respublikasi Vazirlar Mahkamasi tomonidan tasdiqlanadigan ro‘yxatga muvofiq belgilanadi.
 4. Portalda joylashtirish uchun taqdim etiladigan axborotda davlat, harbiy yoki xizmat siri hisoblanadigan ma’lumotlar yoxud qonunchilikka muvofiq foydalanilishi cheklangan boshqa ma’lumotlar bo‘lmasligi kerak.
 5. Portalga joylashtirish uchun taqdim etiladigan axborot dolzarb, haqqoniy, yaxlit, aniq tizimli va mavzu bloklari bo‘yicha taqsimlangan bo‘lishi kerak.
 6. Portalga joylashtirish uchun taqdim etiladigan axborot O‘zbekiston Respublikasining davlat tilida taqdim etilishi kerak. Shu bilan birga, axborotlarning rus va ingliz tillaridagi, shuningdek boshqa tillardagi mazmuni bir xil yoxud qisqartirilgan versiyalari bo‘lishi mumkin.
 7. Portalga joylashtirish uchun axborotlarni taqdim etish ushbu Nizomga ilovada keltirilgan sxemaga muvofiq amalga oshiriladi.
 8. Tashkilotning markaziy apparati tarkibiy bo‘linmalari bo‘linmalarning joriy faoliyati bo‘yicha axborotlarni, shu jumladan Portalga joylashtirish uchun mo‘ljallangan tashkilotning hududiy bo‘linmalari, tasarrufidagi korxonalar tomonidan taqdim etilgan axborotlarni belgilangan tartibda tayyorlaydilar, umumlashtiradilar va ularni belgilangan muddatlarda tashkilotlarning axborot xizmatlariga taqdim etadilar.
 9. Tashkilotlarning axborot xizmatlari tashkilot markaziy apparatining tarkibiy bo‘linmalari tomonidan taqdim etilgan Portalga joylashtirilishi kerak bo‘lgan axborotlarni belgilangan tartibda tayyorlaydilar, umumlashtiradilar va ularni belgilangan muddatlarda Portalga joylashtirish O‘zbekiston Respublikasi Vazirlar Mahkamasining tegishli bo‘linmalariga taqdim etadilar.
 10. Vazirlar Mahkamasiga taqdim etiladigan axborotlarga tashkilot rahbari yoki tashkilot rahbari tomonidan tayinlangan, axborotni joylashtirishga ruxsat berish bo‘yicha mas’ul bo‘lgan shaxs tomonidan imzo qo‘yiladi.
 11. Elektron manbalardagi axborotlarni bevosita yoki elektron pochta orqali Vazirlar Mahkamasining tegishli tarkibiy bo‘limiga berish tashkilotlarning axborot xizmatlari tomonidan amalga oshiriladi va ular elektron raqamli imzo vositalari yordamida tasdiqlangan bo‘lishi yoki qog‘ozdagi imzolangan nusxasi bilan birgalikda berilishi kerak.
 12. Axborot materiallarini joylashtirishga hamda ularni taqdim etishga ruxsat berish bo‘yicha mas’ul shaxsni tayinlash yoki ozod qilish to‘g‘risidagi axborot Vazirlar Mahkamasining tegishli bo‘linmasiga O‘zbekiston Respublikasi Axborot texnologiyalari va kommunikatsiyalarini rivojlantirish vazirligining Davlat axborot tizimlarini tashkil etish va qo‘llab-quvvatlash bo‘yicha yagona integratori huzuridagi Internet tarmog‘ida O‘zbekiston Respublikasining Hukumat portalini axborot bilan ta’minlash va uni rivojlantirish guruhiga qadar shu kunning o‘zida yozma ravishda yetkazilishi kerak.
 121. Portalga axborotni joylashtirish tartibi: 
 axborot xizmati bir vaqtning o‘zida tashkilotning rasmiy veb-saytiga umumlashtirilgan axborotni, ushbu axborotga giperhavola esa — Internet tarmog‘ida O‘zbekiston Respublikasi Hukumat portalining Kontent bilan boshqarish tizimiga joylashtiradi; 
 Guruh tashkilotning veb-saytiga joylashtirilgan axborotga giperhavola Tizimga joylashtirilgan vaqtdan boshlab bir ish kuni mobaynida uni Portalning tegishli bo‘limlariga joylashtiradi.
 13. Portalga joylashtirish uchun taqdim etilgan axborotning haqqoniyligi va dolzarbligi yuzasidan axborot materiallarini joylashtirishga ruxsat berish bo‘yicha mas’ul bo‘lgan shaxs hamda tashkilot rahbari javob beradilar.
 14. Axborotlarning saqlanishini va Vazirlar Mahkamasiga o‘z vaqtida taqdim etilishini ta’minlash yuzasidan tashkilotlarning axborot xizmatlari javob beradilar. 
 1. Ushbu Nizom Vazirlar Mahkamasining “Internet tarmog‘ida O‘zbekiston Respublikasining Hukumati portalini yanada rivojlantirish chora-tadbirlari to‘g‘risida” 2007-yil 17-dekabrdagi 259-son qaroriga muvofiq O‘zbekiston Respublikasining Hukumat portaliga (keyingi o‘rinlarda Portal deb ataladi) joylashtirish uchun O‘zbekiston Respublikasi Vazirlar Mahkamasining axborot-tahlil departamentlari, boshqarmasi va bo‘limlari, O‘zbekiston Respublikasi Bosh vazirining matbuot kotibi (keyingi o‘rinlarda bo‘linmalari deb ataladi) tomonidan axborotlar taqdim etish tartibini belgilaydi.
 2. Portalga joylashtirish uchun bo‘linmalar tomonidan taqdim etiladigan axborotning mazmuni O‘zbekiston Respublikasi Vazirlar Mahkamasi tomonidan tasdiqlanadigan ro‘yxatga muvofiq belgilanadi.
 3. Portalda joylashtirish uchun taqdim etiladigan axborotda davlat, harbiy yoki xizmat siri hisoblanadigan ma’lumotlar yoxud qonunchilikka muvofiq foydalanilishi cheklangan boshqa ma’lumotlar bo‘lmasligi kerak.
 4. Portalda joylashtirish uchun taqdim etiladigan axborot dolzarb, haqqoniy, yaxlit, aniq tizimli va mavzu bloklari bo‘yicha taqsimlangan bo‘lishi kerak.
 5. Portalda joylashtirish uchun taqdim etiladigan axborot O‘zbekiston Respublikasining davlat tilida taqdim etilishi kerak. Shu bilan birga, axborotlarning rus va ingliz tillaridagi, shuningdek boshqa tillardagi mazmuni bir xil bo‘lishi yoxud qisqartirilgan versiyalari bo‘lishi mumkin.
 6. Portalga joylashtirish uchun axborotlarni taqdim etish ushbu Nizomga ilovada keltirilgan sxemaga muvofiq amalga oshiriladi.
 7. Vazirlar Mahkamasi tarkibiy bo‘linmalari rahbarlari tomonidan tarkibiy bo‘linma xodimlaridan Elektron hukumat, telekommunikatsiya infratuzilmasini rivojlantirish va axborot xavfsizligini ta’minlash masalalari axborot-taxlil departamentiga axborot taqdim etish yuzasidan mas’ul shaxslar tayinlanadi. Mas’ul shaxslar 3 — 5 kun mobaynida axborotning hajmiga qarab davlat va xo‘jalik boshqaruvi, mahalliy davlat hokimiyati organlari, ommaviy axborot vositalari va boshqa tashkilotlar tomonidan Portalga joylashtirish uchun taqdim etilayotgan axborotlarni tayyorlaydilar va umumlashtiradilar hamda uni elektron tarzda Axborot tizimlari va telekommunikatsiyalarni rivojlantirish masalalari axborot-taxlil departamentiga taqdim etadilar. Taqdim etilgan axborot elektron raqamli imzo vositalari yordamida tasdiqlangan bo‘lishi yoki qog‘ozdagi imzolangan nusxa bilan birgalikda berilishi kerak.
 8. Axborot-tahlil departamentlari tomonidan taqdim etiladigan axborot bir kun mobaynida Vazirlar Mahkamasining tegishli komplekslari rahbarlari bilan kelishilgan bo‘lishi kerak. 
 9. Elektron hukumat, telekommunikatsiya infratuzilmasini rivojlantirish va axborot xavfsizligini ta’minlash masalalari axborot-taxlil departamenti bo‘linmalar tomonidan taqdim etilgan axborotlarni umumlashtiradi va kamida har ikki kunda bir marta materiallarni O‘zbekiston Respublikasining Bosh vaziri bilan kelishish uchun O‘zbekiston Respublikasi Vazirlar Mahkamasining Apparat boshqaruvchisiga kiritadi. 
 10. O‘zbekiston Respublikasining Bosh vaziri bilan kelishilgan axborot O‘zbekiston Respublikasi Vazirlar Mahkamasining Apparat boshqaruvchisi tomonidan Elektron hukumat, telekommunikatsiya infratuzilmasini rivojlantirish va axborot xavfsizligini ta’minlash masalalari axborot-taxlil departamentiga beriladi.
 11. Portalga joylashtiriladigan barcha axborotlarda oxirgi yangilangan va aniqlashtirilgan sanasi mavjud bo‘lishi kerak.
 12. Axborotlarni O‘zbekiston Respublikasi Axborot texnologiyalari va kommunikatsiyalarini rivojlantirish vazirligining Davlat axborot tizimlarini tashkil etish va ko‘llab-quvvatlash bo‘yicha yagona integratori huzuridagi Internet tarmog‘ida O‘zbekiston Respublikasining Hukumat portalini axborotlar bilan ta’minlash va rivojlantirish guruhiga bevosita berish Elektron hukumat, telekommunikatsiya infratuzilmasini rivojlantirish va axborot xavfsizligini ta’minlash masalalari axborot-taxlil departamenti mudiri tomonidan tayinlangan axborotni Portalga joylashtirish bo‘yicha mas’ul bo‘lgan shaxs tomonidan amalga oshiriladi va elektron raqamli imzo vositalari yordamida tasdiqlangan bo‘lishi kerak.
 13. Vazirlar Mahkamasining tarkibiy bo‘linmalari mas’ul xodimlaridan Elektron hukumat, telekommunikatsiya infratuzilmasini rivojlantirish va axborot xavfsizligini ta’minlash masalalari axborot-tahlil departamentiga axborot taqdim etish bo‘yicha mas’ul bo‘lgan shaxsni tayinlash yoki ozod qilish to‘g‘risidagi axborot Axborot tizimlari va telekommunikatsiyalarni rivojlantirish masalalari axborot-tahlil departamentiga shu kunning o‘zida yetkazilishi kerak. 
 14. Elektron hukumat, telekommunikatsiya infratuzilmasini rivojlantirish va axborot xavfsizligini ta’minlash masalalari axborot-tahlil departamenti ushbu Nizom talablariga rioya qilinishini muvofiqlashtiradi va nazorat qiladi, Portalga joylashtirish uchun axborotning o‘z vaqtida taqdim etilishi yuzasidan javob beradi.
 15. Portalga joylashtiriladigan axborotning haqqoniyligi, mazmuni va o‘z vaqtida taqdim etilishi yuzasidan tegishli bo‘linmalar rahbarlari shaxsan javob beradilar.
 1. 2-bandning to‘rtinchi xatboshi va 4-bandning uchinchi xatboshi chiqarib tashlansin.